
б                                                                                                                                           
ОБЯВА
На основание чл.21а от Закона за местното самоуправление и местната администрация, чл.3, ал.1 от Правилника за организацията и дейността на Столичния общински съвет, чл.6 ал.1 от Правилника за организацията и дейността на обществения посредник на територията на Столична община и Решение №342 по Протокол №77 на СОС ,
 Столичен общински съвет обявява 
К О Н К У Р С 

за избор на обществен посредник на територията на СО
за мандат 2019-2023 г.
I.За обществен посредник съгласно чл.7, ал.1 от Правилника за организацията и дейността на обществения посредник на територията на Столична община, може да се кандидатира всеки пълнолетен български гражданин с висше образование, който има постоянно местожителство на територията на Столична община, не е поставен под запрещение, не изтърпява наказание „лишаване от свобода“, както и отговарящ на условията за избор на общински съветник.  Кандидатът за Обществен посредник трябва да притежава теоретични и практически познания в областта на местното самоуправление, правозащитната сфера, социалното дело и други релевантни области. 
II.За участие в процедурата по номинация на обществен посредник, съгласно чл.7, ал.1 от Правилника за организацията и дейността на обществения посредник на територията на Столична община кандидатите представят:

- заявление-свободен текст;

- автобиография с актуален телефон;

- свидетелство за съдимост в оригинал;

- копие от диплома за висше образование;

- документ, удостоверяващ трудов стаж;
- 1 бр. декларация по образец, че лицето отговаря на изискванията по чл.7, ал.1 от Правилника за организацията и дейността на обществения посредник на територията на СО  във връзка с чл. 397, ал. 1 от ИК
- 1 бр. декларация по образец за отсъствие на обстоятелствата по чл.8 и чл.13 ал.2 
от  Правилника за организацията и дейността на обществения посредник на територията на Столична община
- виждания за изпълнението на функцията на обществения посредник;
- други материали (препоръки, сертификати и др.), които по тяхна преценка са в подкрепа на кандидатурата им.

III. Документите се подават в Деловодството на Столична община, ул.“Московска“ 33 в 30 - дневен срок от публикуване на обявата.
· телефони за контакт: 029377384; 029377338 
IV. Комисията по номинация на обществен посредник, избрана с Решение № 342 по протокол № 77 от 13.06.2019г. на СОС разглежда постъпилите документи от кандидатите и на базата на преценката си за тяхната изчерпателност и сериозност определя кандидатите, които ще бъдат поканени за събеседване. Списък на допуснатите до събеседване кандидати и датите на провеждането на събеседването ще бъдат обявени след 02.09.2019г. на сайта на Столичен общински съвет.

Общественият посредник се избира с решение на СОС.
Приложения: 
· 1бр. декларация, че лицето отговаря на изискванията по чл.7, ал.1 от Правилника за организацията и дейността на обществения посредник на територията на СО  във връзка с чл. 397, ал. 1 от ИК;
· 1бр.декларация за отсъствие на обстоятелствата по чл.8 и чл.13 ал.2 от  Правилника за организацията и дейността на обществения посредник на територията на СО
Председател на СОС:

                                    /Елен Герджиков/

